CELEX: 62017TN0320
Language: mt
Date: 2017-05-25 00:00:00
Title: Kawża T-320/17: Rikors ippreżentat fil-25 ta’ Mejju 2017 – European Dynamics Luxembourg u Evropaïki Dynamiki v EIF

7.8.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 256/31
            
         Rikors ippreżentat fil-25 ta’ Mejju 2017 – European Dynamics Luxembourg u Evropaïki Dynamiki v EIF
   (Kawża T-320/17)
   (2017/C 256/37)
   Lingwa tal-kawża: l-Ingliż
   
      Partijiet
   
   
      Rikorrenti: European Dynamics Luxembourg SA (Lussemburgu, il-Lussemburgu), Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Ateni, il-Greċja) (rappreżentanti: M. Sfyri u C-N. Dede, avukati)
   
      Konvenut: Il-Fond Ewropew tal-Investiment (FEI)
   
      Talbiet
   
   
               —
            
            
               tannulla d-deċiżjoni tal-għoti tal-konvenut li ġie irrilevata lir-rikorrenti fis-16 ta’ Marzu 2017 dwar offerta mressqa mir-rikorrenti fil-kuntest ta’ proċedura ta’ sejħa għal offerti (referenza 2016-MIBO_IPA_PPI-002) li permezz tagħha ġew informati li l-offerta tagħhom ma kinitx ġiet ikklassifikata bħala l-offerta l-iktar ekonomikament vantaġġuża;
            
         
               —
            
            
               tikkundanna lill-konvenut għall-ħlas ta’ EUR 100 000 (mitt elf ewro) lir-rikorrenti bħala danni eżemplari; u
            
         
               —
            
            
               tikkundanna lill-konvenut għall-ħlas tal-ispejjeż legali u spejjeż oħra sostnuti mir-rikorrenti inkonnessjoni ma’ dan ir-rikors, anki jekk dan ir-rikors jiġi miċħud.
            
         
      Motivi u argumenti prinċipali
   
   Insostenn tar-rikors, ir-rikorrenti jinvokaw motiv wieħed, li huwa bbażat fuq l-allegazzjoni li l-konvenut kiser id-dritt tal-UE dwar il-kuntratti pubbliċi, il-prinċipji ta’ trasparenza u d-dispożizzjonijiet tad-direttivi dwar il-kuntratti pubbliċi, flimkien mal-Gwida Prattika FEI, billi ma kkomunikax lir-rikorrenti il-punteġġi mogħtija f’kull kriterju tal-għoti lill-offerta rebbieħa u analiżi ddettaljat tal-aspetti qawwija u dawk dgħajjfa tal-offerta tagħhom inkonnessjoni ma’ dawk tal-offerta rebbieħa. Ir-rikorrenti jargumentaw li l-konvenut aġixxa bi ksur tal-prinċipju ta’ amministrazzjoni tajba billi kiser id-drittijiet tar-rikorrenti għal rimedju effettiv kontra d-deċiżjoni kkontestata.